b'\n_START_ARTICLE_\nSpecijalna jedinica PU Primorsko-goranska "Ajkula"\n_START_SECTION_\nPovijest\n_START_PARAGRAPH_\nNakon prvih vi\xc5\xa1estrana\xc4\x8dkih izbora u Hrvatskoj, \xc4\x8dije odr\xc5\xbeavanje i \xc4\x8diji rezultati nisu bili po volji velikosrpskim krugovima, dio srpskog stanovni\xc5\xa1tva nije prihvatio novu demokratski izabranu hrvatsku vlast. Uskoro dolazi do pobune dijela srpskog pu\xc4\x8danstva. Ni nakon osamostaljenja Republike Hrvatske situacija se nije pobolj\xc5\xa1ala. _NEWLINE_Te su okolnosti dovele da je onda\xc5\xa1nji ministar unutarnjih poslova RH Josip Boljkovac zapovijedio 15. o\xc5\xbeujka 1991. godine da se na podru\xc4\x8dju Hrvatske zapo\xc4\x8dne s formiranjem Posebnih postrojba policije.  _NEWLINE_Postrojba je u Rijeci osnovana je ve\xc4\x87 koncem istog o\xc5\xbeujka 1991.godine, ali prvo postrojavanje bilo je 8. travnja 1991.godine, zbog \xc4\x8dega se taj nadnevak uzima za slu\xc5\xbebeni nadnevak osnivanja SJP Rijeka._NEWLINE_\xc4\x8cim je postrojba osnovana upu\xc4\x87ena je u selo Breze u zale\xc4\x91u Novog Vinodolskog, gdje se zbog hitnosti situacija i brzog razvijanja doga\xc4\x91aja u\xc5\xbeurbano pristupilo zahtjevnom uvje\xc5\xbebavanju. Vremena za pripremu nije bilo mnogo. Ono \xc5\xa1to se u normalnim vremenima u\xc4\x8di mjesecima, SJP je morala u kratkom vremenu pro\xc4\x87i ustroj, uvje\xc5\xbebavanje i ubrzane te\xc4\x8daje na vje\xc5\xbebali\xc5\xa1tima, da bi stekla nu\xc5\xbedna znanja koja \xc4\x87e im zatrebati na terenu. Postrojba je zatim upu\xc4\x87ena na izvr\xc5\xa1enje prve borbene zada\xc4\x87e. Za to je na strate\xc5\xa1ki va\xc5\xbenom prijevoju Vratniku iznad Senja, koji spaja Liku i Primorje, tijekom svibnja i lipnja 1991. uspostavljena je privremena policijska postaja. Zada\xc4\x87a joj je bila sprije\xc4\x8diti prodor srbo-\xc4\x8detni\xc4\x8dke armije prema moru. Situacija se uskoro zakuhavala u Lici, pa su radi obrane Gospi\xc4\x87a poslali dio postrojbe 22. srpnja 1991. u selo Bilaj kod Gospi\xc4\x87a. Bili su prva hrvatska borbena postrojba koja je stigla na li\xc4\x8dko boji\xc5\xa1te. Naselje nikad nije palo u ruke velikosrpskih osvaja\xc4\x8da. Ime \xe2\x80\x9eAjkule\xe2\x80\x9c postalo je za\xc5\xa1titni znak te SJP. Ondje u Bilaju dr\xc5\xbeali su obrambenu crtu sve do oslobo\xc4\x91enja akcijom Olujom 1995. godine. Dio postrojbe poslan je i na druga boji\xc5\xa1ta. Od 31. srpnja do 31. kolovoza 1991.godine dio SJP je poslan na podru\xc4\x8dje Banovine i Korduna, to\xc4\x8dnije Topusko. Tad su uslijedile prve \xc5\xbertve u borbama s hordama pobunjenih velikosrpskih osvaja\xc4\x8da koji su uz pomo\xc4\x87 JNA, t.zv. "narodne armije", \xc5\xbeeljeli uni\xc5\xa1titi sve \xc5\xa1to je hrvatsko. Dio postrojbe koji se nalazio u Zagrebu i nije bio u mogu\xc4\x87nosti izvr\xc5\xa1enja zada\xc4\x87e na Plitvicama, upu\xc4\x87en je sredinom ljeta od 18. kolovoza do 2. rujna 1991. godine u isto\xc4\x8dnu Slavoniju, u obranu Osijeka i okolnih mjesta. Dio je postrojbe dobio zada\xc4\x87u ponovo se vratiti na li\xc4\x8dko rati\xc5\xa1te, gdje je u tijeku bila bitka za Gospi\xc4\x87. Tad su pali i prvi poginuli i te\xc5\xa1ko ranjeni. Postrojba je 13. rujna 1991. do\xc5\xa1la u punom sastavu u Gospi\xc4\x87, gdje je sudjelovala u osloba\xc4\x91anju vojarne Stanko Opsenica, najve\xc4\x87e vojarne JNA u Gospi\xc4\x87u te ostalih skladi\xc5\xa1ta u Gospi\xc4\x87u i okolici. Posljedica borbenih operacija tijekom i poslije borba u Gospi\xc4\x87u su te\xc5\xa1ki gubitci, ranjavanje osmorice na\xc5\xa1ih specijalaca i pogibija Zvonka Paveli\xc4\x87a 20. rujna 1991.godine. Nakon povratka s gospi\xc4\x87kog rati\xc5\xa1ta, SJP se posvetila zada\xc4\x87ama na podru\xc4\x8dju mati\xc4\x8dne PU. Ondje je sudjelovala u izvla\xc4\x8denju naoru\xc5\xbeanja iz vojnih skladi\xc5\xa1ta u Zahumu listopada 1991. godine. _NEWLINE_Novo je odredi\xc5\xa1te bilo opkoljeni Dubrovnik. Stigli su 10. travnja 1992.godine. I ovdje su "Ajkule" u veli\xc4\x8danstvenim operacijama osloba\xc4\x91anja juga Hrvatske dale svoj veliki doprinos. Tijekom operacije Orao 92, ranjena su \xc4\x8detiri djelatnika. Sljede\xc4\x87e je odredi\xc5\xa1te bilo Velebit - Viso\xc4\x8dica, na kojem su morali zauzeti dominantn polo\xc5\xbeaje. Pri izvr\xc5\xa1enju te zada\xc4\x87e 29. kolovoza 1992.godine. poginuo je zapovjednik postrojbe Marino Jakomini\xc4\x87 u neprijateljskoj zasjedi na visovima Velebita. \xc5\xbdrtva nije bila uzaludna. Dominantne kote i sljemena koje su zauzeli i \xc4\x8duvali ostvarili su kvalitetni preduvjet za oslobodila\xc4\x8dku akciju Maslenicu. SJP Primorko-goranska Ajkule bila je u toj akciji jedna od udarnih skupina. Nakon \xc5\xa1to su i ovdje uspje\xc5\xa1no izveli svoju zada\xc4\x87u, polo\xc5\xbeaje su utvrdili i pripremali se za nove zada\xc4\x87e.  _NEWLINE_Grad Gospi\xc4\x87 bio je od po\xc4\x8detka rata izlo\xc5\xbeen neprestanim granatiranjima, skoro okru\xc5\xbeen s tri strane i pod stalnom prijetnjom napada pje\xc5\xa1a\xc5\xa1tvom i oklopnim sredstvima i pada u osvaja\xc4\x8deve ruke. Stoga je sprovedena akcija \xe2\x80\x9eD\xc5\xbeep 93\xe2\x80\x9c, u kojoj su zdru\xc5\xbeene snage Hrvatske vojske i specijalne policije MUP-a RH odmaknule boji\xc5\xa1nicu nekoliko kilometara dalje od grada i uklonile polo\xc5\xbeaje s kojih su \xc4\x8detni\xc4\x8dke bande djelovale po gradu Gospi\xc4\x87u i okolici. Koliko je SJP imala klju\xc4\x8dnu ulogu imala vidi se po pogibiji pripadnika Ivice Anton\xc4\x8di\xc4\x87a i Bruna Bolan\xc4\x8de. Nakon akcije smrtno je stradao jo\xc5\xa1 jedan pripadnik SJP, Dalibor Dadi\xc4\x87. _NEWLINE_Malo poslije Meda\xc4\x8dkog d\xc5\xbeepa hitna situacija nalagala je premje\xc5\xa1tanje na dubrova\xc4\x8dko podru\xc4\x8dje. Studenoga 1993. godnine stigli su u Dubrovnik gdje su osiguravali grani\xc4\x8dnu crtu prema t.zv. SRJ, to\xc4\x8dnije okupirani hrvatskih teritorij Prevlake, koji su nadzirale snage UN-a. _NEWLINE_Ograni\xc4\x8denost ljudskih resursa i potreba za najkvalitetnijim osobljem nije \xc5\xa1tedila hrvatsku specijalnu policiju, ma gdje da je sjedi\xc5\xa1te SJP bilo i gdje god da se ukazala potreba za djelovanjem. 1. svibnja 1995. godine "Ajkule" su se nakratko preselile s polo\xc5\xbeaja na velebitskim visovima u zapadnu Slavoniju, gdje je bilo velika koli\xc4\x8dina kvalitetnog ljudstva zna\xc4\x8dila brzo osloba\xc4\x91anje velikog teritorija i uklanjanje okupatora s tog dijela Hrvatske. Uslijedila je sjano izvedena vojno-redarstvena operacija Bljesak. Ovdje su Ajkule imale najte\xc5\xbee gubitke tijekom cijelog Domovinskog rata. \xc5\xa0estero je pripadnika ranjeno, a poginula su dvojica boraca, Sergio \xc5\xa0imac i Atos Na\xc4\x8dinovi\xc4\x87. _NEWLINE_Nakon toga SJP se opet vratila na svoju glavnu postaju Velebit. Pripravljalo se teren za operaciju Oluju. Uspon i brzinsko spu\xc5\xa1tanje u nemogu\xc4\x87im uvjetima s velebitskih visova 4. kolovoza 1995. godine zna\xc4\x8dilo smrtni udarac pobunjeni\xc4\x8dkoj tvorevini. SJP je u oslobodila\xc4\x8dkoj Oluji opet odigrala jednu od va\xc5\xbenijih uloga. Sre\xc4\x87om, postrojba je ovog puta pro\xc5\xa1la sa osam ranjenih boraca i bez poginulih. No, ni onad nije bilo sve gotovo. Moralo se o\xc4\x8distiti teren od zaostalih neorganiziranih i organiziranih pobunjeni\xc4\x8dkih pojedinaca i skupina. Stoga se pro\xc4\x8de\xc5\xa1ljalo sav teren od zaostalih \xc4\x8detni\xc4\x8dkih bandi i teroristi\xc4\x8dkih skupina. Ajkule su pro\xc5\xa1le Banovinu Petrovu goru, Plitvice, Dinaru i Zrinsku goru. Poslije borbenih djelovanja, poginuo je jedan pripadnik, Velimir Ba\xc5\xbeok, pri razminiranju Kamenjaka velja\xc4\x8de 1996. godine.\n_START_SECTION_\nRatni put\n_START_PARAGRAPH_\nOva je jedinica sudjelovala na strate\xc5\xa1ki va\xc5\xbenim to\xc4\x8dkama u Topuskom i Bilaju, a po povratku u Rijeku, bili su prisutni pri izvla\xc4\x8denju oru\xc5\xbeja iz skladi\xc5\xa1ta biv\xc5\xa1e Teritorijalne obrane na Zahumu. _NEWLINE_Velika koli\xc4\x8dina tada izvu\xc4\x8denog oru\xc5\xbeja zavr\xc5\xa1ila u postrojbama Hrvatske vojske. "Ajkule" su tako\xc4\x91er bile prisutne pri povla\xc4\x8denju jedinica JNA iz Rijeke. Nakon toga ponovo odlaze u Liku i sudjeluju u osloba\xc4\x91anju vojarne u Gospi\xc4\x87u. Oslobodili su i zauzeli Velebitski vrh Viso\xc4\x8dica te ga dr\xc5\xbeali do oslobo\xc4\x91enja. Specijalna jedinica "Ajkule" prva je organizirana postrojba s podru\xc4\x8dja Primorsko-goranske \xc5\xbeupanije koja se uklju\xc4\x8dila u Domovinski rat i to pod zapovjedni\xc5\xa1tvom legendarnog zapovjednika Marina Jakomini\xc4\x87a koji je poginuo je 29. kolovoza 1992. godine. Temeljem odluke Gradskog vije\xc4\x87a Grada Rijeke, ulica u Rijeci imenovana je Ulicom Marina Jakomini\xc4\x87a, te je 14. listopada 2004. sve\xc4\x8dano otkrivena natpisna plo\xc4\x8da. Ova je specijalna jedinica bila aktivna u mnogim oslobodila\xc4\x8dkim akcijama u Domovinskom ratu, odigrala je klju\xc4\x8dne uloge u Oluji, Bljesku, Maslenici i ostalim akcijama Domovinskog rata, a u ratnim borbama poginulo je osam, a ranjeno preko 60 pripadnika Jedinice.'